gentaiscool/nusaparagraph_topic huggingface dataset:
Aku gelek delok salah sijine olah raga sing ora kabeh wong iso ngelakoni olah raga iku, kejobo wong sing duwe duwek akeh. Olah raga iku maeng jenenge kejuaraan balap sepeda montor. Balapan iki ora mok sokor balapan tapi sepeda iku wes ono teknologine sing megialan regane ae sampek miliaran. Terus modele sepedae yo ora koyok umume soale wes digawe kanggo balapan tok, ora kenek digawe nang dalanan umum. Terus sing balapan barang yo klambine ora koyok umume. Klambine iku wes ono pengamane dewe dadi nag tibo iku maleh mlentuh sing iso nahan tabrakan ben ora loro awake. Terus heleme barang yo larang iso sepeda motor umum akeh.  

Topic: sports
Wis setaun Nana kerja ning lapangan dadi wong sing tukang nagihi utang marang para kreditur utawa bagian debt collector. Nanging, amarga ora nyaman, Nana metu saka penggaweyan kuwi lan nyoba daftar ning penggaweyan sing sekirane cocok yaiku dadi pegawai ning kantor akuntansi sing sesuai karo jurusane Nana. Banjur Nana seneng amarga dekne ora butuh kerja sing kudu wara wiri. Dekne cukup lungguh lan ngarap kabeh gawean sing ana ning komputer. Nanging Nana uga ngerasakake tingkat stres sing bedha amarga kabeh kuwi wis diatur karo para bos lan uga marai sumpek amarga kekurung ning ruangan kerja sing mboseni 8 jam saban dinane. 

Topic: business
Biyen pas aku isek cilik, aku ambek konco sing sak liting mesti senengane mlayu. Nah terus gelek diadu ambek guru sopo sing banter mlayune mesti diwei hadiah. Dadi sing jenenge olahraga mlayu iku wes mesti dadi senengane bocah-bocah sing sak litingku. Terus nag mlayu bocah-bocah karo aku mesti ora ono sing gowo sepatu soale ancene dalane biyen durung koyok saiki sing wes ora jembrot ambek gedibal. Nah biyen mlayu terus gowo sepatu yo otomatis sepatuni jibrat lemah terus nak ate ngumbah durung karuan nag iso garing sedino. Dadi biyen bocah-bocah nag mlayu yo mesti nyeker soale iku sing paling ora ruwet ambek paling enak. Mangkane bocah biyen iku sikile kuwat-kuwat.

Topic: sports
Gobak sodor utowo onok sing ngarani benteng-bentengan iku salah siji permainan tradisional sing asale teko Yogyakarta. Gobak sodor iku nek nang KBBI artine permainan gawe arek cilik sing terdiri teko rong kelompok, siji kelompok dadi sing njogo benteng, terus kelompok sijine berusaha gawe nembus bentenge lawan. Ben kelompok sing dolen gobak sodor iku biasane isine telu sampe limang arek, tapi isok ditambah maneh. Engkok sing kelompok bagian njogo benteng iku onok arek siji sing ndekem nang area benteng, terus sisane iku ngalangi arek-arek teko kelompok liyane cek gak nembus benteng iku mau. Dan gawe kelompok sing dadi nembus benteng, kudu berusaha yaopo carane cek isok nembus benteng iku mau.

Topic: sports
Injil iki kitab sucine umat Kristen sing dadi pedoman uripe mereka. Mbiyene, Injil iku kitab sucine wong Muslim sing dituruno nang Nabi Isa AS. Tapi semenjak kejadian penyalibane Yesus, Injil sing asli dadi akeh diubahe. Bahkan Injil iki terus terusan diubah teko tahun nang tahun selanjute dan iku disesuaino ambek perkembangan jaman. Hal iku opo’o sing marakno kitab Injil iki isok dikatakan kitab suci sing paling gak konsisten. Nek nang percetakan Indonesia ae, Injil cetakan ke-9 dan ke-10 iku ae isok bedo, padahal jarak tahun cetake kadang mek pirang wulan. Durung maneh Injil sing berbahasa asing, kemungkinan gede isine bakalan bedo maneh.

Topic: religion
Pas jamanku SMP disik, aku kerep pit-pitan. Biasane aku pit-pitan dhewe, yen ono koncone aku pit-pitan bareng-bareng. Pas SMP kui, jarak omah karo sekolahku cerak. Dadine, aku mlaku pas menyang sekolahan ora ngepit, senadyan konco-konco kui akeh sing podo ngepit. Mergo kui, aku biasa pit-pitan sore-sore utowo pas wayah bali sekolah. Lungane ora adoh-adoh, mung sekitaran omah wae. Paling mung sekitar 30 menitan aku pit-pitan. Yen misale gowes bareng konco-konco kui, pas dino minggu nek ora pas prei. Awak dhewe ngumpul neng ngarep sekolah. Bar kui awak dhewe lunga mbuh neng endi. Biasane awak dhewe mubeng-mubeng ora cetho disik bar kui lagi mampir neng salah siji omah koncone dhewe.

Topic: sports
Robot saiki iku wes dikembangno nang endi-endi soale iso gampangno penggaweane menungso. Nah ngembangno robot iku maeng ancene digunakano kanggo nyukupi kebutuhane menungso. Terus modele barang yo aneh-aneh ono sing koyok menungso, ono sing koyok bego, ono sing koyok kewan, ambek liyan-liyane. Tapi ono sing ora setuju nag robot iku dikembangno kanggo ganti fungsine menungso sing kerja nang bidang iku soale, menungso akhire bakal ora kanggo utowo ora oleh penggawean. Nag wes ngunu bakal akeh pengangguran sing akhire dadi glandangan ambek bakal dadekno masalah sosial sing ora imbang. Mangkane robot sing daiki dikembangno mesti mok nyukupi kebutuhan sak cukupe tok.

Topic: technology
Petandingan piala dunia iku ancene ramene megilan, ketepakan tahun iku ono pertangding bal-balan piala dunia. Pertandingane iku maeng wes ora masalah klup cilik maneh tapi wes masalah klupe negoro, soale sing dilombano iku bal-balan antar negoro. Nang kono iku maeng yo dibagi ono babak penyisian, babak, semi final, sampek babak final. Teko pirang-pirang babak maeng bakal ketok negoro endi sing bal-balane paling apik. Soale mesti pertandingan ngunuku permaine ora wong ecek-ecek tapi wes bener-bener dipileh ambek wes telatih. Mangkane nag ono pertandingan nginiki mesti ramene megialan. Nah ketepakan sisan sing dadi tuan rumah saiki nag Qatar sing termasuk negoro sing paling sugeh sak dunyo.

Topic: sports
Rencana pembangunan Ibu Kota Negara neng Propinsi Kalimantan Timur kui kudune luwih gateke pendapat saking tokoh-tokoh adat setempat. Pembangunan kota Nusatara kui, jeneng seko ibu kota sing anyar kui, dudu perkoro sing cilik. Pembangunan kui bakal babat alas sing jembar banget. Yen ora ati-ati, pembabatan alas kui iso nyebabke bencana sing ora dipingin ke neng daerah-daerah sekitar ibu kota sing anyar kui. Seko perkoro sosiologise uga kudu digateke. Tokoh adat lan masyarakate kui ora kepengen neng cerak daerahe kui dibangun kota sing anyar. Masyarakat kui wedi yen bakal akeh transmigran seko daerah liyo njupuk lapangan pekerjaan neng kono. Padahal, pemerataan pendidikan neng Indonesia kui durung kedaden. Tokoh adat neng kono masyarakat bakal kalah saing karo wong-wong seko daerah liya.

Topic: culture & heritage
Saiki akeh ponsel utowo hp sing wes majune ora ukur awet teko teknologine sampek isi-isine barang yo wes sangar. Tapi Hp sing sangar iku yo kudu diramut ben awet. Nah carane ngeramut iku asline ora angel yaiku kudu gawe cas sing ancene iku sali teko pabrike hp iku maeng ben batune ora cepet bejat. Terus yo kudu diresiki terus ben awu sing nemplek iku maeng ora mlebu jero hpne sing akhire iso marakno ganggu sensor sing nang hp iku maeng. Maringunu ojo sampek gawe hp nang panggonan sing panas soale iso dadekno batune maeng kepanasan sing akhire dadekno batune cepet entek. Terus nag iso diwei pelindung koco utowo layar ben ora beret sing akhire dadekno layare bejat.

Topic: technology
Ning jaman saiki, kekancan kuwi kudu milih amarga kanca kuwi bisa nduduhake kepiye kepribadian lan uga lingkungane awak dhewe. Yen wong duwe kepribadiang kang apik, mestine lingkungan lan uga pergaulane uga positif. Ketok saka tata krama lan uga cara ngomong. Amarga yen duwe kanca sing pinter, awak dhewe uga melu pinter amarga obrolane kuwi mesti nduwe kualitas sing apik. Diskusi sing berbobot iki bisa marai wong pemikirane luwih berkembang lan kanca sing ana ning sekitar bisa ketularan pinter. Kamangka, milih pergaulan lan kekancan karo wong kuwi penting banget amarga ana hubungan kanggo kualitas kepribadian sing luwih apik ning tengah masyarakat.

Topic: slice of life
Seafood sing dimasak kanthi bener bakale enak lan ora amis. Nanging yen sawalike, wong-wong bakale males banget mangan seafood amarga amis banget. Supaya seafood ora amis yen masak bisa ditambahi karo peresan jeruk lemon, ditambahi bumbu rempah-rempah sing akeh supaya nambahi cita rasa seafood, lan bisa uga ditambahi karo jahe. Yen masake bener lan nggarai seafood ora amis, bakalan digoleki wong liya nalika mbukak restoran seafood. Sakjane isih akeh banget wong sing ora ngerti kepiye carane masak seafood sing bener lan nyebabake seafood e dadi amis akhire wong-wong padha gak arep. Mulane kudu sinau sing tenanan kanggo masak seafood supaya enak.

Topic: food & beverages
Dino iki aku dijak karo budheku nyambit rumput nang kebun mburi omahe. Pas aku mrono, aku langsung dikeki clurit dan awak dewe mlaku nang mburi omah. Pas didelok, dadakno rumpute wes duwur-duwur banget. Gak atek basa-basi, aku langsung nyambiti rumput-rumput iku mau nganggo clurit. Pas wes mari, aku ambek budheku langsung leren dan istirahat ndek Gubuk mburi omah. Budheku crito nek clurit iki senjata tradisional sing mbiyen digawe perang ngelawan penjajah. Aku awale gak percoyo, tapi budheku tetep ngomong koyok ngono. Jare clurit sing tak cekel iki tau dadi alat perange mbah buyut mbiyen. Dadi istilahe ngono clurit sing tak cekel iki wes bersejarah banget.

Topic: culture & heritage
Taun iki Leo bisa Natalan ana ing Jakarta sawise pirang-pirang taun Leo mung bisa Natalan adoh saka kaluwargane yaiku ana ing Amerika. Leo Natalan ana ing gereja Servatius Bekasi. Misa sing dimeloki Leo yaiku misa sing paling isuk yaiku jam 5. Karo mripat sing rada ngantuk, Leo budhal ning gereja sing ora adoh saka omahe. Nalika tekan ana ing gereja, tibakna wis akeh wong. Kabeh nganggo klambi sing nggambarake Natal kayata klambi warna abang utawa ireng. Kabeh uga padha ngguyu lan ketok seneng kanggo misa isuk iki. Senajan misa sing paling isuk, nanging Leo nggumun amarga sing teka akeh banget nganti ora pas kanggo lungguh kabeh ana ing njero gereja lan kudu lungguh ana ing terop njaba gereja.

Topic: religion
Wong sing pengusaha masakan biasane wonge pinter masak, contone wong sing duwe penyetan, wong iku mesti iso gawe sambel, goreng lawoane, iso belonjo sak liyan-liyane. Tapi wong iku durung karoan iso masak liyane koyok gawe roti, gawe bakso ambek liyan-liyane sing ora didol nag warunge. Soale kabeh iku maeng ora gambang dibelajari, kudu ngerti takeran ambek rasa sing pas digawe masakane. Masio podo-podo bidang masakan utowo kuliner. Nag ora jenis usaha sing podo bidange tetep wong iku maeng kangelan. Mangkane ojo bingung nag awakmu nang restoran gede mesti duwe wong sing bagian masak akeh, solae menu sing disuguhno nang gone sing tuku akeh. Dadi restoran ora sampek nggelakno wong sing tuku. 

Topic: food & beverages
Kangga bocah cilik kui, poso kui ibadah sing angel, termasuk aku biyen. Aku lagi mulai poso penuh, tekan maghrib, kui pas kelas 3 SD. Kui wae alasane mergo aku isin karo konco-koncoku. Setaun sadurenge, pas kelas 2, aku isih puasa bedug utowo poso ning bukane pas adzan dzuhur. Pisanan ngerasake poso full kui ngelih lan ngelak tenan. Mergu ora kuat, aku bola-bali kumur-kumur opo wudhe. Ngeloboke banyu neng mulut pas lagi ngelak-ngelake kui seger banget senadyan ora diombe. Pas kumur-kumur kui, yen ono banyu sing ora sengojo ketelen kan lumayan. Mergo ngelih uga, aku dadi ora dolan methu ngomah. Aku luwih akeh turune pas kui.

Topic: religion
Nandur neng omah kui penting kanggo awak dhewe. Awak dhewe iso entuk manfaat seko kegiatan kui. Awak dhewe ora butuh halaman sing jember kanggo ngelakoke kegiatan iki. Sing awak butuhku mung niat karo pot-pot sing cilik. Nandur dhewe kui penting soale awak dhewe dadi iso ngerti opo sing petani lakoke kanggo nandur panganan sing ono neng mejo makane awak dhewe. Awak dhewe dadi ngerti sepiro angele. Opo meneh yen awak dhewe duwe cak cilik neng omah. Anak kui iso sisan sinau supoyo ngerti kenopo awak dhewe kudu ngehargai panganan. Sakliyane kui, awak dhewe uga dadi duwe persediaan panganan gratis. Awak dhewe uga bakal luwih puas mangan panganan sing awak dhewe ngerti hasil tandurane dhewe.

Topic: slice of life
Ustaz Dhanu duwe klinik sing jenenge Benkel Hati. Dheweke uga disik duwe acara TV sing judule podo. Ustaz kui ustaz sing tekenal iso ngerti penyakit seko crito jamaahe. Ustaz Dhanu percoyo yen penyakit fisik sing dirasake wong-wong kui asale seko penyakit ati. Penyakit ati kui tabiat-tabiate awak dhewe sing ala-ala. Misale, jamaah ngomong yen sirahe dheweke kerep mumet lan keroso abot. Banjur, Ustaz Dhanu nebak-nebak tabiate, misale jamaahe kui kerep nesu lan ngedhumel dhewe. Biasane tebakan kui bener. Yen wes diafirmasi karo jamaahe Ustaz Dhanu banjur ngandani. Wong kui kudu ngurang-ngurange tabiat sing elek kui. Pengobatan neng klinik kui dadi ora ngandelke seko pengobatan modern wae.

Topic: religion
Ulan wingi pas aku dolan nang Suroboyo aku iku petok ambek koncoku sing saiki duwe usaha dewe. Deke iku nag dodolan iku kadang rame yo kadang sepi. Deke yo tau cerito nag deke iku yo tau rugi barang. Terus deke iku cerito yo ben rugine ora sampek nemen ambek terus-terusa. Nah salah sijine iku maeng deke iku ngomong nag rugi iku yo kudu dievaluasi maneh, awit teko carane dodolan, bahan-bahan sing digawe dodolan, sampek ngedole dodolan maeng iku kudu dievaluasi maneh. Mangkane deke saiki wes mulai rame maneh dodolane masio isek rodok cilik tapi iku cukup luwonglah ramene timbang binggung golek penggawean terus ora oleh-oleh.

Topic: business
Agenda tahunan rutin nang omah iki yaiku resik-resik seluruh sudut omah. Bener-bener setiap sudut omah bakal diresikno. Hal iku soale dasarane mamaku wonge super resikan banget. Tanda-tandane nek sawang-sawang wes podo numpuk nang pojokan langit-langit tembok, berarti wes wayahe resik-resik kuabehane. Masing-masing pun yo wes eruh tugase dewe-dewe. Mama ngresikno kamar-kamar nang omah. Aku bagian ngresikno kabeh sawang-sawang nang omah iki dan ngumbah kabeh gorden nang omah iki. Adikku sing wedok bagian ngelapi kabeh perabotan sing onok nnag omah iki. Adekku sing lanang bagian ngresikno pawon ambek garasi. Terakhir bapakku bagian nyapu halaman omah dan nyabuti rumput-rumput liar sing wes podo dowo-dowo.

Topic: leisures
Kerja ing restoran cepat saji kaya KFC kuwi ora bisa anteng setitik. Jare kakangku, kerja ning kene kudu cepet lan tanggep. Sak liyane kuwi, pramusajine kudu bisa ngemong wong sing tuku amarga panjaluke kadang macem-macem lan akeh. Kabeh wis ana bagiane dewe kaya bagian masak, ngelayani wong tuku, nyatet pesenan, kasir, lan delivery utawa ngeterake panganan ning jaba restoran. Nanging, saiki fitur delivery ing KFC wis diilangke amarga kalah karo ojek online sing bisa luwih cepet ngeladeni pesenan lewat aplikasi lan telpon. Pergantian iki ora berpengaruh gawe restoran amarga bagian delivery iso dipindang ning bagian liyane. Opo maneh saiki KFC buka cabang ning akeh panggon lan duwe jenjang karir sing jelas kanggo pegawene. 

Topic: food & beverages
Arek-arek Suroboyo pasti wes eruh rumah makan sing siji iki. Jenenge Sego Sambel Mak Yeye. Warung iki onok ndek daerah Wonokromo, Suroboyo. Warung iki dinobatno dadi salah siji warung paling legendaris nang Suroboyo. Mbasio warung iki ketok sederhana koyok warung kaki lima biasane, tapi pengunjunge gak tau sepi. Menu andalan nang kene iku sego, iwak pe, ambek sambel pedese. Sing marai warung iki legendaris iku kenikmatan sambele sing istimewa dan rasane khas banget. Sambele iku terbuat teko tomat, lombok, terasi, brambang, bawang putih, ambek uyah terus diulek dadi siji. Sing gak kuat mangan pedes, langsung ngomong ae ndek awal cek sambele ditambahi gulo. Dadi ngenteni opo maneh, cepetan budhal gawe nyicipi sego sambel nang warung Mak Yeye.

Topic: leisures
Aku dijaki koncoku dolan nang omahe. Pas nang omah iku, koyok biasa aku dolen karo koncoku. Moro-moro koncoku iki dikongkon ibune tukokno mie ayam gawe mangan awan. Awale aku dikon melu, tapi moro aku ditahan ambek adike koncoku, akhire aku kepekso dolan ambek adike koncoku. De’e moro ngekeki aku buku kisah nabi dan njaluk diwacakno. Akhire aku milih kisahe Nabi Sulaiman AS. Kisah singkate, Nabi Sulaiman AS iki dadi raja sing paling kaya sing tau onok nang muka bumi. Selain iku, Nabi Sulaiman AS diberkati ambke gusti Allah SWT gawe isok berkomunikasi karo hewan. Adike koncoku takon kok isok, yo isok wae soale iku kabeh kuasane gusti Allah. Mari wacakno kisah Nabi Sulaiman AS, adike koncoku njaluk diwacakno sing liyane. Akhire awak dewe dadi cerita Nabi sampe koncoku teko.

Topic: religion
Aku tau bal-balan sampek sikilku aboh polahe gaprakan. Aku yo ora ngerti lapooh iku iso kedaden padal biasane gaprakan iku ora lapo-lapo. Tibake iku polahe ora tepak olehku nyaduk. Nah jarene wong tuwek nak wes kedaden iku maeng disarano nang gone dukun pijet, soale nag nang dokter mesti diwei obat terus ora ditoto otote maneh. Padal asline iku maeng otote sing breset terus kudune ditoto ben ora loro. Mangkane nang daerah gonanku dukun pijet iku isek akeh soale iso noto  otot sing breset iku maeng. Terus nag wes kadung ngunu yo biasane ancene aklhe wong sing milih nang dukun pijet timbang nang dokter. Soale iku wes dadi kebiasaane wong kono.

Topic: sports
Onok olahraga sing ora mung bocah seneng nanging wong gedhe yo seneng olahraga iki. Jenenge lompat tali. Lompat tali iki kelebu olahraga sing enteng sing kabeh wong iso ngelakokake. Onok tata carane ngelakokake olahraga iki. Kaping siji yoiku ngadekko sing jejeg buka en sikilmu sak jembar e pundak mu. Kaping loro cekel en tali ne nggawe tangan loro ning pinggiran awak. Kaping telu mencoloto sing dhuwur lan gerakno tali mu nang dhuwur lan ndisor lan balik ning cara kaitan mau. Kaping papat balenono cara mau nganti sak menit yen wes iso ora tibo tambah ono banter e olehmu mencolot nggawe taline.

Topic: sports
Sak liyane suku Batak, uga ana suku Bugis sing duwe acara mantenan paling larang sak Indonesia amarga ana tradisi "uang panaik" utawa dhuwit mahar sing regane miturut derajat lan pendidikan lan penggaweyane penganten putri amarga suku Bugis nduwe pemikiran yen anak wedhok kuwi wis digedekake karo wong tuwane ya kudu terjamin karo garwane. Kamangka ning Bugis, akeh wong kang ngadakake resepsi gedhe. Nanging budhaya iki ya apik amarga bisa dadi tandha yen wong wedhok kuwi diregani banget lan uga mutune wong wedhok kuwi didelok saka pendidikan lan penggaweyane, dudu pawakan lan rupane. Budhaya iki uga nuntuk wong wedhok dadi wong sing uga bermutu.

Topic: culture & heritage
Nag urip iki, awak dewek kabeh iku yo perlu waspodo ambek lingkuang masio lingkungane iku ketok aman, tapi awak dewek kabeh iku kudu siap-siap kanggo ngadepi perkor sing ancene awak dewek ora ngerti kapan bakal ono perkora sing blaekno awak dewek contohne koyok bencana alam sing saiki ancene gelek kedaden nang endi-endi.  Nah kanggo nyiapno awak iku maeng awak dewek yo kudu nyiapno awak contohne kudu ngerti kondisi lingkungan nag pinggire-pingire, nag musim rendeng kudu siap-siap ambek jagani nag ono banjir barang mergane saiki banjir iku wes gelek kedaden nang endi-endi masio iku daerah sing ora tau banjir barang saiki maelh gelek Banjir.

Topic: slice of life
Alquran kui isine pedoman urip kanggo manungso neng donyo iki, utamane kanggo umat muslim. Wis seharuse, awak dhewe sing agamane Islam iki moco kitab sucine dhewe. Sebenere yen awak dhewe ora ngerti basa Arab kui pancen angel ngerti opo kandungan isine. Kanggo paham isi ajarane kui sing bener, awak dhewe kudu melu kajian. Nanging yen kui uga ora iso, sak ora-orane awak dhewe tetep jajal moco Alquran kanthi rutin. Alquran kui senadyan awak dhewe ora ngerti artine, alquran kui iso dadi obat kangga atine awak dhewe sing lara. Lara mergo wis diregeti karo doso-doso lan nafsu duniawi. Alquran iso gawe atine dhewe tenang.

Topic: religion
Jarene konco-konco kripik gedang iku yo enak, termasuk aku yo seneng sing jenenge kripik gedang. terus lapo'o aku seneng karo kripik iki, soale rasane yo lumayan enak, tapi kadang ono sing ora iso ngolah gedang dadi kripik dadi rasane ono tengike. Mangkane nag tuku kripik gedang biasane aku delok teko warnae, nak warnai iku terang rodak seger, berarti ora tengik. Tapi nag rodok puye, berarti tengik. Kripik gedang iki yo asline duwe kandungan sing ora ado teko gedang cuman mok luweh sak itik wae kandungane. Nag situse Sehatq njelasno nag kripik gedang masio wes diolah dadi kripik tetep isek duweni kandungan koyok Kalori, Protein, karbohidrat, Serat, Gula, lemak, Lemak jenuh,Kalium, Vitamin B6 sing iso ngelengkapi kebutuhane awak. Bedo maneh ambek keripik melinjo masio kandungane apik tetep ora kabeh uwong seneng mbek mlinjo tersmasuk aku, soale rasane pahit. 

Topic: food & beverages
Biyen pas aku isek SMP nag daerah nggonanku iku isek usum wong nanggap wayang, terus nanggap gong, ambek ludruk. Sing paling rame iku nag pas nanggap gong soale nang kono ono sing jenenge tarian khas Jombang sing jenenge Remo. Tarian iki mesti ora karoan tinggkae soale ono cerito perjuangan sing digambarno nang cerito iki. Dadi mulai teko klambi sing digawe sampek njoget iku mesti garai wong seneng. Terus sak liyane iku sing garai wong seneng maneh yaiku sing joget remo maeng iku gawe klintingan sing dicancang nang sikil ambek tangan lorone. Dadi angger joget iku pateng kemrincing. Lah teko kono maeng maleh dadi rame ambek dadekno wong seneng.

Topic: culture & heritage
Kompor induksi utowo kompor listrik saiki mulai ono nak endi-endi. Soale gawene sing ringkes tur hemat. Tapi kadang wong isek mikir polahe wes kebiasaan gawe kompor gas biasa. Mari ngunu, ono berita nag tahun-tahun iki akeh program pemerintah sing bener-bener nganjurno utowo nekanno kanggo gawe kompor listrik utowo induksi polahe ramah lingkungan ambek iso ngurangi produksi LPG sing mulai nipis. Nak situs kadata.com pemerintah duweni rencana kanggo bagikno kompor listrik secara gratis nag tahun 2022. Sekretaris DEN Djoko Siswanto wes mulai ngusulno program iku maeng ben mlubu anggarana pemerinta. Polahe iku maeng akire akeh kompor listrik sing wes beredar nag omahe warga. 

Topic: food & beverages
Yen awak dhewe ngejalin hubungan kui, awak dhewe pengen hubungan sing awak dhewe dalani kui langgeng. Supoyo hubungane langgeng, ono beberapa hal sing iso awak dhewe lakoke. Sing kesiji, awak dhewe kudu nikah disik yen hubungane durung resmi. Hubungan sing neng jobo pernikahan kui gampang remuk. Sing keloro, awak dhewe kudu ngerungoke pas pasangane dhewe ngomong. Awak dhewe kudu ngerti opo sing dheweke pengenke lan sak walike. Sing ketelu, yen awak dhewe ngelakoke salah, awak dhewe kudu wani jaluk ngapuro lan yen pasangane dhewe gawe salah, awak dhewe uga kudu ngapuroni. Sing kepapat, awak dhewe iso ngekei hadiah neng pasangane dhewe pas lagi ono kesempatan sing spesial.

Topic: slice of life
Kanggo wong Muslin, panganan sing dipangan iku mesti wajib panganan sing halal. Iki wis diatur ana ing Alquran lan wis dadi prentahe Gusti Allah. Nanging ora kabeh panganan sing ana ing donya iki kalebu panganan sing halal. Akeh banget panganan sing bahan dasare saka samubarang sing haram kayata minyak babi, alkohol, lan liyane. Yen lunga ing manca nagari sing mayoritas wong non muslim, kudu didelok tenanan supaya ora keblasuk panganan sing haram. Misale nakok ning bakule, utawa ndelok kompisisine. Mula, yen kowe Muslim ayo padha waspada karo panganan sing kene pangan supaya tansah berkah lan ora nggarai dosa utawa dimurka karo Gusti Allah. 

Topic: food & beverages
Hotel yaiku bangunan koyok omah tapi luwih gede sing nyediakno kamar-kamar akeh gawe wong nginep. Nag Hotel yo nguwei panganan ambek omben-ombenan sing macem-macem sak senenge sing mesen nag hotel iku. Hotel fasilitasi iku lengkape pol timbangane omah biasa. Soale tujuane kanggo ngyenengno wong sing nginep nang hotel iku. Sak liyane Hotel ono maneh panggonan sing digawe nginep yaiku sing jenenge peninapan. Penginapan iki mirip koyok omah tapi luweh lengkap fasilitasi timbang omah terus luwih cilik timbang hotel. Penginapan iku biasane luweh sederhana timbang hotel soale mok nyukupi kebutuhane wong sing ngenep nang kono sak onone. Mangkane regane hotel ambek penginapan bedo adoh.

Topic: leisures
Saiki pemerintah nganjurno kabeh wargane kudu gawe TV digital soale manfaate luwih gede kanggo delok acara sing ono nang TV. Nah anjuran iku ancene disaranno karoh pemerintah soale saluran utowo jaringane luwih kenek dipercoyo ambek handal nang kabeh keadaan, mboh iku mendong, udan, utowo pas ono angin gede. Tapi kanggo sing wes duwe TV tapi ora digital, pemerintah nguwei saran kon tuku STB (set up box) sing kanggo nyetel TV biasa ben iso nangkep sinyal digital sing saiki wes mulai dilakokno nang kota-kota gede. Nah keunggulane TV digital maeng iku gambare maleh beninge megilan, ambek ora kepyur koyok program analog. Mangkane nang pindaho nang TV digital ben delok TV-ne enak.

Topic: technology
Ning Jawa Timur, ana budhaya nari tayub, yaiku tarian sing diiringi musik campur sari. Padha kaya joged bumbung Bali, tayuban iki uga tambah ilang pesen morale amarga akeh sing madhakake penari tayub karo wong wadon sing ora bener. Padahal tayub iki uga seniman sing nguri-uri budhaya Jawa sing grapyak lan semanak. Tayub iki uga dadi masalah amarga jenenge san saya elek ning masyarakat amarga akeh pelecehan seksual marang penari saka penontone. Pelecehan iki dianggep sah amarga penonton ya ngewenehi saweran sing gedhe kanggo penari uga pemusik tayube. Apa maneh akeh ahli agama sing nentang tayub amarga mesti dibarengi karo mabuk-mabukan.

Topic: culture & heritage
Coro mungga angkutan umum yaiki penggawean sing dudohno carane ngelakoni penggawean ben bener ambek selamet. Nah penggawean utowo cara munggah angkutan umum iku yo ono soale ben selamet nag munggah ambek mudun teko angkutan umum maeng. Tapi masio wes diulangi ora karoan sing jenenge wong iku mesti lali ambek ora bakal ngelakoni carane maeng.  Mangkane akeh wong sing tibo teko angkutan umum mergo nyepelehno opo sing diulangi ambek sopir angkutan maeng. Nah cara iku maeng ancene mandine megilan ben ora sampek loro awake. Masio wong akeh sing ora percoyo tapi sing jenenge cara iku maeng wes kebukti bolak-balik mandine megilan ben wong sing mudun teko angkutan umum iku maeng ora cicir. 

Topic: slice of life
Merk TV nang Indonesia iku onok akeh. Onok sing murah, onok sing larang, onok sing awet, onok sing gampang rusak, dan onok liyan liyane maneh. Nek awakmu takon rekomen merk TV sing apik menurutku, aku bakal jawab LG. Mergo aku nganggo merk iku sisan, dadi aku isok nyarano gawe nganggo merk iku. Alesan paling utamane mergo LG iku awet pol. Wes onok enem tahun aku nganggo TV LED ne, tapi gak onok kerusakan sing nemen. Servis ae buru tau ping pisan tok. Mbasio regane iku tergolong larang, tapi balik maneh, onok rego onok rupo. Dadi gawe awakmu sing nggole merk TV sing apik, LG jawabane.

Topic: technology
Galeri foto kadang dadi samubarang sing ngebak-ngebaki ing HP. Kadang ora sadar yen wis nyimpen foto lan video apa wae nganti atusan. Foto lan video iki kadang wis ora perlu nanging isih ngebak-ngebaki HP amarga ora tau diresiki utawa dihapus. Nalika ana wektu utawa lagi nganggur, aku mesti ngeresiki galeri sing ana ing HP supaya HPku ora lemot. Sawise ngeresiki galeri lan ngehapus kurang luwih 2000 foto lan video, HPku rasane enteng banget, kabeh email bisa mlebu, aku bisa ngefoto lan ngevideo maneh, bisa download game sing taksenengi, lan bisa dolanan game bareng kancaku maneh. Ngeresiki galeri pancen megelna nanging uga bisa nyenengna amarga sawise bakaln bisa ngelakoni kabeh samubarang sing ora bisa dilakoni nalika HPne kebak.

Topic: leisures
Gawe awakmu kabeh sing kerep mangan iwak tuna, aku nduwe kabar baik. Dadakno iwak tuna iku mengandung akeh nutrisi sing apik banget gawe kesehatan tubuh. Iwak sing nduwe tekstur daging lembut iki nduwe kandungan protein sing duwur ambek asam lemak omega-3. Rong kandungan iku wes terkenal banget gawe njogo kesehatan jantung dan organ tubuh liyane.  Selain iku, tuna yo mengandung nutrisi liyane sing gak kalah penting gawe tubuh. Onok vitamin D ambek kalsium sing apik gawe njogo kesehatan ambek kekuatan tulang. Terus onok kandungan folat, zat besi, ambek vitamin B12 sing berfungsi gawe pembentukan hemoglobin ning njero tubuh. Dadi ayo mulai sering ngonsumsi iwak tuna rek.

Topic: food & beverages
Sak durunge ana dispenser lan ceret, wong jaman biyen nganggo kendhi kanggo wadah banyu. Kendhi iki umume digawe saka lempung lan dibentuk kaya guci. Kendhi iki kalebu alat masak utawa alat nampung banyu tradisional sing wis ana wiwit jaman kerajaan. Bentuke kendhi iki kaya bentuk pithik amarga ana gulune dawa lan wadah tampungan banyune bunder mirip awake pithik. Yen banyu dilebokake kendhi, banyu kuwi bisa dadi luwih adem dan luwih seger. Kendhi ukurane macem-macem, ana sing gedhe lan ana sing cilik. Kendhi iki ya digawe properti ning tari bondan, yaiku tari saka Jawa Tengah sing nyeritakake babagan peran wanita ning keluwarga. 

Topic: food & beverages
Wingi aku dijak koncoku tuku lapto nang toko laptop nag koto Pahlawan. Pas sampek kono laptop sing ditawakno iku maceme pirang-pirang sampek aku dewe bingung kudu mileh sing endi. Mari ngunu koncoku mileh sing pas amebk duwite terus fitur sing dibutohno yo pas ambek kebutuhane wonge. Mari ngunu bocahe jipek sing merek Hp. Nah laptop iku batune iku apek, terus modele yo api, meri ngunu memorine ambek SSD-ne yo gede meh limang atus giga sing kenek ditambahi maneh. Terus mesine yo apik soale wes model anyar dadi iso diganti-ganti ambek program sing anyar-anyar sing ancene butohno mesin model anyar. Terus bocahe yo wes oleh windows sing paling anyar pas tuku latop iku maeng.

Topic: technology
Salah siji tokoh agama sing disenengi lan bisa ngewenehi inspirasi kanggo Araf yaiku Ahmad Syafii Maarif utawa luwih sering diceluk Buya Syafii Maarif. Ulama, tokoh agama, pamikir intelektual iki iga diwenehi jeneng Bapak Bangsa. Araf neladani Buya kususe ana ing babagan toleransi. Sadurunge kenal Buya, Araf iku wong sing ora bisa nrima samubarang kang beda kayata agama, budaya, lan sapanunggale. Araf mesti kudu ngejak debat, gelut marang wong sing beda karo dheweke. Nanging sawise kenal karo Buya Syafii Maarif, Araf ngerti apa iku toleransi. Kepiye carane ngadepi wong sing beda karo kene lan kepiye carane bisa urip damai karo wong liya. Ketemu karo Buya akhire bisa ngubah pikirane Araf dadi luwih bijak. 

Topic: religion
Wes gak kaget maneh nek nang gunung iku gede resikone gawe nyasar. Nek wes eroh koyok ngono, awak dewe iku kudu sedia kompas. Kompas iku bener-bener berguna pol gawe pendaki gunung. Hal iku mergo kompas isok nentukno arah mata angin dan isok nentukno jalur endi sing kudu ditempuh awak dewe nek lagi nyasar. Awak dewe gak isok ngandelno Google Maps nang gunung, soale sinyal nang kono iku pasti elek dan gak isok nyambung nang internet. Nek wes ngono, sing isok diandelno iku mek kompas tok. Dadi gawe awakmu sing kate ndaki gunung, ojok lali sedia kompas nang tasmu yo rek.

Topic: slice of life
Bima kerja ning salah siji perusahaan ning Jakarta. Jakarta kuwi padet nemen lan uga jam bali kantor kuwi mesti stres amarga wong ngantri kanggo numpak KRL. Bima ngerasa stres lan uga pengen lunga tekan Jakarta sedilut. Banjur dekne ngajukake cuti lan uga mesen tiket liburan menyang Bali. Wis suwi banget Bima nyelengi kanggo liburan lan uga pengen ngerasakake istirahat saka penggaweyan lan uga lingkungan sing ruwet. Dekne lunga seminggu lan ning Bali, dekne jajal dolan ning pantai, mangan panganan enak, lan uga lunga nonton pagelaran musik lan tari. Bima uga ngunjungi panggon bersejarah ning kono ben dekne tetep bisa imbang liburan lan edukasine. 

Topic: slice of life
Aku ket disik kepengen banget munggah gunung. Ketoke penak ngono, delok pemandangan sing asri, sing ijo-ijo. Aku kepengen ngerasak sepiro kesele pas munggah gunung. Jarane wong sing wis tau munggah kui abot, nanging aku ngerosone iso-iso wae. Mergo kui, aku pengen ngerasake dhewe ngukur sepiro kuwate awak lan staminaku. Soale, aku ngeroso awakku kui luwih apik lan sehat timbangane pas jaman sekolah utowo kuliah biyen. Napasku uga luwih kuwat lan teratur. Aku pengen nguji sak piro kuwat awakku kui pas lagi munggah gunung. Aku penesaran hobi olahragaku iki ngaruh banget ora sebenere. Yen misale ora berhasil utowo ora lancar, aku bakal latian meneh supoyo tambah kuwat.

Topic: slice of life
Candi Borobudur kuwi wis dadi objek wisata sing rame wiwit jaman biyen amarga peninggalan iki wis mlebu salah sawijining keajaiban dunia sing dijaga karo pemerintah. Candi iki dadi objek wisata pilihan kanggo keluawarga, apa maneh pas ning cedhak dina waisak amarga akeh festival lan upacara uga acara tradisi liyane. Nanging, ning wayah pandemi iki ana ketentuan khusus kaya pengunjung kudu nganggo aplikasi Peduli Lindungi sak durunge mlebu ning area Borobudur. Kaping pindho, wiwit taun 2020, wis ora oleh munggah ning area candi amarga struktur candi sing wis ora kuwat kaya jaman biyen. Kaping telu, ada jam-jam sing kudu diiling-iling karo pengujung amarga ning jam-jam kuwi petugas ngeresiki area Borobudur. 

Topic: leisures
Nak budal nang endi-endi kadang aku gelek numpak bis soale ancene enak cepet ambek ora pegel. Terus enake nak numpak bisa iku yo iso kenalan ambek wong sing aneh-aneh ambek wong sing sak pirang-pirang ambek teko wong endi-endi. Mari ngunu yo kadang iso oleh pengalaman sing anyar kanggo ngadepi urip ben iso tetep maju. Nah nag bis nak mungga ambek mudun iku yo ora sak karepe dewe tibake. Soale ancene nag sak karepe dewe biasane akeh sing tibo, terus kernete iku mesti ngulangi ambek ngandani nag munggah ambek mudun iku piye carane ben ora tibo. Nag munggah biasane uwong-wong mesti dikongkon gawe sikil tengen ben ora tibo.

Topic: slice of life
Goa pindul kui salah siji wisata alam sing sempet viral neng Yogyakarta. Panggon wisata kui ono neng Gunung Kidul. Yen arep merono, awak dhewe iso numpak kendaraan pribadi. Seko kota liwat Dalan Yogyakarta-Wonosari sekitar 40 km. Neng Bunderan Siyono menggok kiwo neng Dalan Lingkar Utara. Banjur neng prapatan Bejiharjo menggok kiwo. Neng pertelon Dalan Wonosari-Bejiharjo menggok kiwo meneh. Ketemu tugu menggok kanan bar kui kari ngetuti  petunjuke. Biaya retribusi neng Goa Pindul kui Rp.10.000. Tiket mlebu neng panggon wisata kui sebesar Rp40.000 kanggo wong dewasa lan Rp20.000 kanggo bocah umur 1-5 taun. Tiket mlebu kui sampun termasuk pelampung lan ban sing bakal dienngo neng sungaine.

Topic: leisures
Pas aku wingi ambek koncoku budal nang masjid kanggo ngeringekno khotbah terakhir sing bahas masalah uripe wong saiki sing ora karuan. Jarene koncoku iku termasuk khotbah sing nyambung ambek uripe wong saiki, soale ngilmune langsung iso disumberno ambek kitab suci langsung dadine wong-wong sing ngeringekno dadi ngerti endi sing tepak ambek sing salah mangkane khotbah iku yo penting jarene koncoku. Nag jareku khotbah sing terakhir wingi iku cukup apik, sak liyane jipek ayat sing teko kitab suci tapi nguwei contoh sing kedaden saiki. Mangkane pas ngerungokno khotbah wingi akeh wong sing ora ngantuk soale materi khotbahe apik ambek sing khotbah yo mantepe pol.

Topic: religion
Ana penggaweyan sing dirasa ora penting nanging ya penting. Penggaweyan kuwi ya tukang umbah piring. Tukang umbah piring utawa tukang asah-asah iki kudu ngerti standare alat masak sing resik. Amarga sisa panganan sing durung resik kuwi mau bisa marai mutu panganan mudhun, rasane bedha lan ninggalake bekas sing ngerusak alat masak. Tukang umbah piring iki ning restoran uga oleh bayaran sing sithik nanging melu ngelakoni bagian sing gedhe gawe panggon kerjane. Biyasane, tukang umbah piring iki uga ngerangkep dadi tukang reresik utawa tukang masak lan tukang dandan-dandan. Ning manca negara, penggaweyan ini wis diganteni karo mesin otomatis mula kuwi penggaweyan iki wis jarang ditemokake. 

Topic: food & beverages
Petani sing tak delok neng film-film kui bedo karo petani sing aku delok neng kenyataane utowo neng TV. Film sing maksud kui film-film sing seko luar negeri. Ketoke petani neng luar negeri kui luwih majo seko petani neng negorone awak dhewe. Petanine kui iso dhewe lemah sing jembare atusan hektar lan dheweke garepe mung dhewekan utowo mung karo keluargane tok. Soale, neng kono ketok wis nganggo teknologi sing canggih. Ono koyo mobil utowo traktor sing iso kanggo nandur lan ono uga sing iso manen asil tandurane. Ora mung kui, sok-sok ono uga pertanian sing duwe pesawat dhewe. Pesawate kui cilik. Fungsine kanggo nebar pupuk seko duwur. Supoyo pupuke kesebar roto lan luwih cepet.

Topic: slice of life
Doni lan Rona kepengin njajal numpak skuter listrik sing ana ing Kaliurang, Yogyakarta. Panggon iki rame amarga wis viral ana ing sosial media. Akhire pas dina Sabtu, Doni lan Rona budhal numpak sepeda montor menyang Kaliurang. Sawise tekan kono, wis akeh banget wong sing nyewakna skuter listrik ana ing pinggir dalan. Doni milh skuter listrik sing warna ijo lan Rona milih sing warna abang. Bocah-bocah iku akhire muteri dalan Kaliurang nganggo skuter listrik iku kurang luwih sak jam. Sawise wis pegel muter nganggo skuter listrik, bocah iku mandheg tuku sate kelinci sing ana ing ngarepe gerbang mlebune Taman Wisata Kaliurang.

Topic: leisures
Panggon liburan sing akeh dikunjungi lan bedha saka wahana liyane kuwi salah sijine museum angkut ning Kutha Batu. Museum angkut iki kalebu museum sing lengkap lan bisa njelasake bentuk-bentuk transportasi sing ana ning Indonesia lan manca negara, mulai saka darat, laut, lan udara. Yen arep mlebu museum iki, pengunjung kudu tuku tiket. Kaping pindho, pengunjung bisa mulai ngantri rada awan amarga museum angkut iki bukane awan, bedha karo wahana liyane kaya Jatim Park lan Batu Secret Zoo. Kaping telu, pengunjung bisa langsung mlebu marang ruang-ruang sing ana ning museum angkut iki, nanging kudu tetep njaga protokol kesehatan amarga isih ana ning era pandemi covid-19. 

Topic: leisures
Gak onok abang gak onok ijo, moro dulurku iku ngekeki aku game nganggo flashdisk e. Jarene aku kudu eroh game iku dan kudu doleno iku kabeh. Jarene game e seru kabeh, dan dulurku same ngomong nek aku gak dolen engkok bakal getun. Mergo aku kepancing, akhire aku langsung mbukak i game e iku mau. Sing pertama tak buka iku Chocolatier. Nang game iku, awak dewe dikon nggawe sembarang kalir jenis coklat sing sesuai ambek resep teko koki ne. Sing tak sadari, nang kono iku aku dadi eroh sembarang kalir jenis e kacang. Mulai teko pecan, hazelnut, walnut, pistachio, dan akeh liyane maneh. Selama iki aku eroh e mek kacang tanah. Tapi berkat game iki, aku dadi luwe akeh eroh jenis kacang.

Topic: technology
Jaman saiki, teknologi iku tambah maju dan bakal terus maju selama ilmuwan bakal ngutak ngatik sesuatu gawe nemukno sesuatu. Salah siji penemuan ilmuwan sing bakal nyelamatno akeh uwong, terutama sing kelangan indra penglihatan, iku jenenge mata bionik. Diciptaknoe mata bionik iku tujuane gawe ngurangi jumlah kebutaan. Perangkat siji iki nggabungno sebuah kacamata sing dilengkapi karo kamera, terus engkok bakal ditanemno retina buatan sing canggih. Nganggo iki, pasien bakal isok ndelok kabeh spektrum elektromagnetik sing nyakup penglihatan inframerah, sensor panas, bahkan isok ndeteksi kandungan gas-gas tertentu. Jarene, mata bionik iku bakal isok luwe berkembang maneh dan suwe-suwe isok madani mripat biologise menungso iku dewe.

Topic: technology
Jaman HP sing wis canggih iki, awak dhewe ora butuh tuku kamera meneh. Awak dhewe ora kudu tuku kamera sing larang mergone saiki kamera sing neng HP wis cukup apik. Yen awak dhewe pancen kerjo dadi juru foto utowo videografer, awak dhewe tetep butuh kamera. Awak dhewe uga butuh tuku kamera yen awak dhewe duwe hobi moto. Nanging, yen awak dhewe ora mlebu neng rong katergori kui, awak dhewe ora perlu tuku. Kamera sing ono sing HP cukup kanggo kebutuhan sak ben dinone awak dhewe. Awak dhewe ora perlu kamera sing duwe resulisi duwur sing ngasilke gambar sing jernih. Yen awak dhewe arep komplen mergo barang sing awak dhewe ora sesuai kui kan ora butuh gambar sing mulus.

Topic: technology
Kripik menyok (singkong) sing biasane tak pangan nag isok tetep tak senengi sampek saiki. Kripik menyok iki digawe teko menyok sing bentuk macem-macem, ono sing bunder-bunder, ono sing loncong, ambek ono sing dowo-dowo, karek senenge sing ngiris menyok'e. Rasane yo macem-macem, karek milih, ono sing pedes legi, asin, ambek legi barang yo ono. Poko'e kripik menyok iki enake pok. Mari ngunu aku yo ora seneng karo sing jenenge marning teko jagung. Soale ualote pol, opo maneh nag ora sepiro garing terus di goreng rasane koyok nyokoti kayu, wwalote pol. Mangkane sampek saiki aku aras-arasen nag dikon tuku utowo njajal sing arane marning. Wes cukup pisan iku wae pas aku isek SD saoale gara-gara iku untuku maleh pupak.

Topic: food & beverages
Ngandharake bab wisata tersembunyi utawa hidden gem iki kanggoku ora mung tumrap papan wisata alam wae, nanging uga kalebu wisata kuliner. Sebab, miturutku pranyata isih akeh papan kang adol panganan enak, nanging dalan tumuju papan kuwi durung akeh dimangerteni dening wong. Yen kowe lagi lelungan adoh tuladhane, nanging kowe bingung golek panggonan maem, pamrayogiku mandhega ana warung cilik. Tukua banyu putih apa liyane, banjur nyuwun pirsa karo bakule, ing cedhak kana apa ana panggonan kang adol panganan enak nanging durung akeh dimangerteni. Biasane warga lokal luwih mangerti tinimbang food vlogger kang ana media sosial. Kowe bisa oleh pamrayogi saka warga lokal, adate panggone ora pati rame, kepenak, regane ora larang, tur rasane wis mesthi enak. Mula ayo padha metu omah golek jajan enak, hehehe.

Topic: leisures
Anggar yaiku salah siji ilmu beladiri nganggo senjata sing pusate ana ning seni nganggo senjata uga seni manfaatke kelincahan tangan. Anggar iki olahraga saka Prancis sing kebagi ning macem-macem cabang miturut pedhange. Ana telu pedhang utawa telu nomor sing dinggo yaiku floret, sabel, lan degen. Floret kuwi pedhang sing langsing, lentur, lan entheng uga ora landhep. Pedhang iki ana per lan bobote mung 500 gram. Pedhang sing keloro yaiku sabel. Sabel bentuke segitiga lan ujunge luwih lentur. Bobote uga mung 500 gram. Sing terakhir yaiku degen. Bentuke segitiga lan ana cekungane, kaku, lan luwih gedhe. Bobote 750 kanthi 770 gram.

Topic: sports
Ning Papua ana sistem noken, yaiku sistem kanggo njupuk keputusan saka kepala suku utawa ketua suku. Sistem iki dadi salah siji sistem sing paling dihormati amarga dadi keputusan paling dhuwur. Ning sistem noken ana 2 cara, yaiku noken big man utawa menagawan lan noken gantung. Noken big man utawa noken menagawan iki keputusan sing diserahake marang kepala suku yaiku sing total utawa kabeh. Noken menagawan iki cara sing dinggo pemilu ning Papua amarga jarak tempuh saka pedalaman marang lokasi pemilihan iki adoh banget. Carane yaiku kabeh wong rundingan kanggo nentokake calon sing bakal dipilih banjur sing nang TPS mung kepala sukune. 

Topic: culture & heritage
Mangan panganan cepat saji kuwi oleh, anggere ora kekerepen. Panganan cepat saji yaiku panganan kang diolah kanthi cara cepet lan adate ngandhut akeh gula, lemak, garam, lan kalori. Ing antarane panganan cepat saji yaiku: burger, fried chicken, mi instant, kentang goreng, soda, cola, lan sapaunggalane. Ora keneng kerep anggone mangan panganan mau awit bisa gawe risaking awak. Kasarikaken saking laman rskariadi.co.id, panganan cepat saji ngandhut akeh garam, garam utawa uyah kuwi sifate bisa ngiket banyu ana sajroning awak, mula yen akeh garam mlebu ana awak bisa gawe kembung lan kondisi bengkak awak kita. Banjur, panganan cepat saji bisa ngundhakake insulin ana awak. Panganan cepat saji akeh ngandhung karbohidrat, karbohidrat mau nyebabake undhake gula darah. Yen gula darah akeh lan terus ana awak kita, sabanjure bisa nyebabake penyakit diabetes. Sateruse, panganan cepat saji bisa gawe timbuling jerawat. Jerawat bisa timbul awit panganan legi lan ngandhut akeh minyak mlebu ana awak kita. Mula bener yen aja kerep-kerep anggone mangan panganan cepat saji.

Topic: food & beverages
Acara-acara saiki kudune iso ngundang sanggar-sanggar utowo penari-penari trasional neng daerahe. Iki iso dadi salah siji coro kanggo mempromosike pariwisata neng daerah kui. Ora mung promosi, pelaku-pelaku kesinian kui bakal iso luwih langgeng meneh mergo ono gawean. Pegiat tari tradisonal neng endi-endi kui jumlahe sitik. Jumlahe sing sitik kui uga ora diimbangi karo apresiasi sing duwur. Akeh seniman gerak tari kui sing dibayar murah utowo mung sak iklase. Yen industri tari  koyo ngene terus, tarian tradisonal ora bakal berkembang secara organik. Yen pegen tetep langgeng, pemerintah kudu ngebiayai kegiatan kui. Biaya kui adoh luwih larang timabange awak dhewe iso ngebanung industrine.

Topic: culture & heritage
Kutha Jogja ingkang kondhang wisatanipun. Katahipun wisata kutha Jogja ngundang kathah wisatawan lokal lan asing. Wonten warsa 2015, wonten panggonan renang ingkang viral wonten Jogja ingkang asmanipun Jogjabay. Wahananipun kathah kados Waterboom wonten Bali utawi panggonan sanesipun. Jogjabay kalebet panggonan renang ingkang unik amargi konsepipun  awujud gabungan antawis budaya Jawa ingkang tradisional kaliyan kapal bajak laut saking benua Eropa. Wahana edukasi awujud gelombang tsunami lan gempa bumi ugi disedhiyakaken wonten Jogjabay. Panggonan wisata wonten Maguwoharjo menika ugi sadeyan daharan wonten restoran-restoran saklebetipun. Daharan ingkang disade macem-macem saking menu tradisional ngantos internasional. Sakderengipun mantuk, turis saged tumbas cindramata ingkang ugi disade wonten Jogjabay.

Topic: leisures
Transportasi wisata yaiku angkutan sing dirancang gawe wisata utowo ngelencer. Mari ngunu nag kendaraan iku biasane ono stiker kusus sing digawe nandakno nang angkutan iku angkutan wisata. Biasane iku diwei tuliasan "Pariwisata" nag kocone. Transportasi wisata biasane duwene fasilitas sing luwih api ambek lengkap ben sing numpak ora kesel. Salah sijine fasilitase yoiku koyok Kursi sing iso diturokno, TV sing gede, ono Wifi, ambek ono Toilete. Tapi fasilisa sing akeh iku maeng sebanding ambek rego sing ditawakno karo sing ngelolah transportasi wisata. Soale biaya sing digawe dandani transportasi wisata yo ora saitik utowo murah. Mangkane transportasi wisata saiki jenis-jenise macem-macem.

Topic: leisures
Preinan semester 4 wingi, aku dolan neng omah simbahku. Omahe simbahkui kui ono neng Bogor Kota cerak Istana Bogor lan Kebun Raya Bogor. Ngerti-ngerti, konco SMA-ku telpon, jarene dheweke lagi ono neng Jakarta bar rampung melu seminar. Dito, jeneng koncoku kui, arep dolan neng Bogor. Seko kabar-kabaran kui, Dito tekan Bogor sesuke. Aku metuk dee neng Stasiun Bogor. Dito selama neng Bogor nginep neng ngarep omahku. Wengine, awak dhewe ono rencana nonton neng Bioskop. Pas kui lagi ora ono film sing rame utowo dienteni suwe. Aku karo Dito pas Kui nonton film Preman Pensiun. Filme kui lucu lan asik banget mergo ono adegan gelut-gelutan.

Topic: leisures
Yen awak dhewe tau nonton film-film utowo kartun-kartun sing nyeritake soal robot, awak dhewe ora oleh langsung pecoyo karo opo sing ditampilke film kui. Film utowo kartun sing awak dhewe tonton kui ide sing ono neng pikirane penulis. Penulis kui dudu ilmuan dadi iso wae sing ono neng pikirane kui ora sesuai karo fakta utowo hipotesis seko sing ngerti robotik. Penulis kui mung nulis opo sing ono neng pikirane seko imajinasi. Dadi awak dhewe ora perlu wedi kedadean neng donyo nyoto yen awak dhewe duwe film sing nyeritake robot kui bakal matine menungso lan dadi siji-siji sing tinggal neng jagad iki. 

Topic: technology
Dina riyayane wong Islam iku ana 2. Idul Fitri lan Idul Adha. Nalika Idul Adha, wong Muslim sing wis mampi bakale tuku sapi utawa wedhus kanggo dibeleh. Wedhus utawa sapi sing ditunu iki uga ana sarate kanggo bisa dibeleh. Kayata wis cukup umure, ora meteng, lan sing lemu. Idul Adha uga dadi wektu sing paling disenengi karo wong-wong amarga bisa mangan sate utawa gule terus-terusan. Amarga duweni akeh banget daging, dadine bisa masak sate saben dina. Nanging kudu dieling supya tetep njaga mangane ora oleh digragras wae amarga kakean mangan sate utawa gule nggarai darah tinggi. Ayo padha jaga kesehatane awake dewe-dewe.

Topic: religion
Ning keluargane Risa, ana resep masakan sing ora tau ketinggalan pas Idul Fitri, yaiku pithik ingkung bumbu ireng. Resep iki warisan saka mbah buyute Risa. Resep iki isine pithik sing dibumbui rempah-rempah khas meduro. Simbahe Risa pancen ana keturunan Meduro dadi isa nggawe bumbu iki. Mau pancen dinggo khusus keluarga. Amarga enak lan ora ana tunggale, keluargane risa setuju yen buka warung ayam lan bebek bumbu ireng khas Meduro. Saiki masakane wis terkenal ning Surabaya lan kutha-kutha gedhe liyane. Cabange wis akeh lan isa berkembang. Ya iki sing arane warisan keluarga sing isa dadi potensi mbantu ekonomi keluarga lan isa dadi rujukan kuliner tradisional. 

Topic: food & beverages